Sorin Grindeanu: A fost redeschisă linia ferată cu ecartament larg din Portul Galaţi.
Ministrul Transporturilor, Sorin Grindeanu, anunţă că joi dimineaţă a fost redeschisă linia ferată cu ecartament larg din Portul Galaţi, cu o lună înainte de termenul de finalizare a lucrării. Lucrările realizate de CFR Infrastructură în regie proprie au început pe data de 6 iunie şi au fost finalizate cu aproape o lună mai devreme decât termenul estimat. Din acest moment, trenurile de marfă care vin din Ucraina, via Republica Moldova, pot descărca cerealele direct în Portul Galaţi, fară a mai avea nevoie de transbordare la frontieră.
Ministrul Transporturilor, Sorin Grindeanu, anunţă că joi dimineaţă a fost redeschisă linia ferată cu ecartament larg din Portul Galaţi, cu o lună înainte de termenul de finalizare a lucrării.Lucrările realizate de CFR Infrastructură în regie proprie au început pe data de 6 iunie şi au fost finalizate cu aproape o lună mai devreme decât termenul estimat.Din acest moment, trenurile de marfă care vin din Ucraina, via Republica Moldova, pot descărca cerealele direct în Portul Galaţi, fară a mai avea nevoie de transbordare la frontieră, anunţă Sorin Grindeanu.Cerealele care vor ajunge astfel rapid în Portul Galaţi pot fi transferate mult mai eficient pe barje sau pot fi depozitate în silozul din port, care are o capacitate de 25.000 de tone.Pentru repunerea în funcţiune a acestei linii de cale ferată cu ecartament larg, CFR Infrastructură a executat o serie de lucrări specifice.Este vorba despre "înlocuirea a 780 traverse din lemn speciale de 2,80 m, înlocuirea a 246 de traverse din lemn speciale de pe aparate de cale şi pe linia încălecată, înlocuirea a 5,382 de tone de materialul mărunt de prindere, completarea prismei cu 385 de tone de piatră spartă şi executarea burajelor tehnologice", potrivit lui Sorin Grindeanu.